CPALL เจอผลกระทบ “โควิด” ฉุดกำไรไตรมาส 2 วูบ 40% เหลือ 2.89 พันลบ.
CPALL เจอผลกระทบ "โควิด" ฉุดกำไรไตรมาส 2 วูบ 40% เหลือ 2.89 พันลบ. 
CPALL เจอผลกระทบ "โควิด" ฉุดกำไรไตรมาส 2 วูบ 40% เหลือ 2.89 พันลบ.
11 ส.ค. 2563

บริษัท ซีพี ออลล์ จำกัด (มหาชน) หรือ CPALL รายงานผลการดำเนินงานประจำไตรมาส 2/2563 สิ้นสุด 30 มิ.ย.2563 ดังนี้

โดยผลการดำเนินงานไตรมาสดังกล่าวลดลง เนื่องจากบริษัทมีรายได้รวม 128,027 ล้านบาท ลดลงจากไตรมาสเดียวกัน ของปีก่อน คิดเป็นร้อยละ 10.6 เป็นผลจากการปรับตัวลดลงของรายได้จากการขายและบริการของทั้งธุรกิจร้านสะดวก ซื้อ และธุรกิจค้าส่งแบบชำระเงินสดและบริการตนเองภายใต้ชื่อ “สยามแม็คโคร” อันเป็นผลกระทบจากมาตราการควบคุมการระบาดของโรคจากรัฐบาล เพื่อป้องกันการแพร่ระบาดของโรคติดเชื้อไวรัสโคโรนา 2019 (COVID-19)
ขณะเดียวกันบริษัทมีกำไรขั้นต้นจากการขายและบริการเท่ากับ 26,442 ล้านบาท ลดลงร้อยละ 14.9 จากไตรมาสเดียวกันของปีก่อน เนื่องจากรายได้จากการขายและบริการที่ลดลงจากธุรกิจร้าน สะดวกซื้อ และส่งผลให้อัตรากำไรขั้นต้นในงบการเงินรวมของบริษัทลดลงเป็นร้อยละ 21.5 จากร้อยละ 22.5 จาก ไตรมาสเดียวกันของปีก่อน เนื่องจากสัดส่วนกำไรขั้นต้นที่มาจากธุรกิจร้านสะดวกซื้อลดลง